CELEX: 62016CN0627
Language: hr
Date: 2016-12-05 00:00:00
Title: Predmet C-627/16: Zahtjev za prethodnu odluku koji je 5. prosinca 2016. uputio Tribunal Administrativo e Fiscal de Viseu (Portugal) – João Ventura Ramos protiv Fundo de Garantia Salarial

6.3.2017   
            
            
               HR
            
            
               Službeni list Europske unije
            
            
               C 70/8
            
         Zahtjev za prethodnu odluku koji je 5. prosinca 2016. uputio Tribunal Administrativo e Fiscal de Viseu (Portugal) – João Ventura Ramos protiv Fundo de Garantia Salarial
   (Predmet C-627/16)
   (2017/C 070/13)
   Jezik postupka: portugalski
   
      Sud koji je uputio zahtjev
   
   Tribunal Administrativo e Fiscal de Viseu
   
      Stranke glavnog postupka
   
   
      Tužitelj: João Ventura Ramos
   
      Tuženik: Fundo de Garantia Salarial
   
      Prethodna pitanja
   
   
               1.
            
            
               Je li prekluzivni rok za podnošenje zahtjeva jamstvenoj ustanovi za isplatu nepodmirenih potraživanja s naslova plaća povoljniji za zaposlenike, u smislu članka 11. Direktive 2008/94/EZ (1) Europskog parlamenta i Vijeća od 22. listopada 2008. o zaštiti zaposlenika u slučaju insolventnosti njihovog poslodavca, ako se jamči samo isplata takvih potraživanja s naslova plaća kad se plaćanje zahtijeva pred jamstvenom ustanovom u roku od jedne godine računajući od prvog dana nakon što je prestao ugovor o radu, ili bi bilo povoljnije da se rok računa od datuma pokretanja postupka insolventnosti, uzimajući u obzir da jamstvena ustanova jamči samo plaćanje onih potraživanja radnika koja su nastala unutar šest mjeseci prije pokretanja navedenog postupka?
            
         
               2.
            
            
               Ako bi radnik propustio rok iz razloga za koje nije odgovoran, treba li u zakonodavstvima država članica, na temelju odredaba članka 11. Direktive 2008/94/EZ Europskog parlamenta i Vijeća od 22. listopada 2008., predvidjeti dodatni rok za podnošenje zahtjeva jamstvenoj ustanovi, pod uvjetom da radnik dokaže da nije odgovoran za propuštanje prekluzivnog roka?
            
         
      (1)  SL 2008., L 283, str. 36. (SL, posebno izdanje na hrvatskom jeziku, poglavlje 5., svezak 2., str. 128.)